钦定古今图书集成/明伦汇编/氏族典/第530卷 > 郭稹
## 钦定古今图书集成/明伦汇编/氏族典/第530卷 > 郭稹

按《宋史郭稹传》：“稹字仲微，开封祥符人。举进士，中甲
科，为河南县主簿，除国子监直讲，召试学士院，为集
贤校理。冯元知河阳，辟为通判，徙通判河南府，入为
三司度支、户部判官，累迁尚书刑部员外郎，同修起
居注。康定元年，使契丹，还，转兵部，知制诰，判吏部流
内铨，擢龙图阁直学士，权知开封府，暴感风眩卒。”